ப : ஏற்கெனவே இதைப் பற்றி சொல்லியதுதான். சிறுகதையின் சமகாலப் போக்கு என்பது இதுவரையிலுமான சிறுகதை வரலாற்றின் தொடர்ச்சியே. சொல்கிற மொழியும் சித்தரிப்பும் கச்சிதமும் வெவ்வேறு வகையில் அமையக்கூடும். ஆனாலும் சிறுகதையின் ஆதார வடிவத்தில் பெரிய மாற்றம் எதுவுமில்லை. இதில் என்னுடைய சவால் என்பது சிறுகதையின் மையம் அமையக் கேட்கிற வடிவத்தில் அந்தக் கதையைக் கச்சிதமாகச் சொல்லி முடிப்பது மட்டுமே.